open-index/open-wikipedia-markdown huggingface dataset:
Noah Bennet

**Noah Bennet**, pia anajulikana kama **mtu mwenye miwani ya rimu ya pembe** (aka **HRG**) au kwa kifupi **Mr. Bennet**, ni jina la mhusika wa kipindi cha maigizo ya ubunifu wa kisayansi wa katika kituo cha televisheni cha NBC, *Heroes*. Uhusika umechezwa na Jack Coleman. Hapo awali uhusika huu ulikuwa wa kuonekana kwa mara moja-moja, lakini umekuwa uhusika wa kawaida kuanzia katika sehemu ya 11t. Jina lake la kwanza halikutambulika hadi ilipofika katika kipengele cha "How to Stop an Exploding Man", sehemu ya mwisho ya msimu wa kwanza.

## Muhtsari wa uhusika 
Katika kuonekana kwa mara ya kwanza, Noah Bennet anaonekana kama mfanyabiashara wa kawaida ambaye anafanya kazi katika kampuni ya Primatech Paper Company na anaishi mjini Odessa, Texas, akiwa na mke na watoto wawili. Hata hivyo, na washirika wenzake wamekuwa wakisafiri kila pembe ya dunia wakiwasaka watu wenye vipawa na kuwazingua wale waliozawadiwa vipawa hivyo.

Bennet anadai kwamba anawasaidia namna ya kujifunza kutumia vipawa vyao, japokuwa vikumbusho vya mazungumzo ya awali baina ya Noah ma Thompson vinaonyesha kwamba kazi yake dhahiri ni ya kuzua maswali na mara kadha wa kadha yaweza kusababisha madhara au matatizo asiyokusudia. Katika kipengele kimoja, anajisikia faraja kuwa na maadili sio. Ingawa anajali sana familia yake na atafanya chochote kuilinda, utiifu wake katika kazi yake hauna kikomo, na mara zote huweka mbele kupita vitu vyote.

## Marejeo 
## Viungo vya Nje 
* Interview: "Jack Coleman Feels That *Heroes* is Something Special" , MediaBlvd Magazine, 27 Februari 2007.

Jamii:Wahusika wa Heroes
Pascal Joy Migisha

**Pascal Joy Migisha** (alizaliwa Buyenzi-Bujumbura, Burundi, 25 Aprili, 1972) ni Mhubiri wa Injli ambayo ni Habari Njema ya Mfalme Yesu Kristo.  

Alizaliwa mara ya pili katika umri wa miaka 14 mwaka 1986 katika Shule la Msingi. Pascal Joy Migisha alijiunga na chuo cha Biblia Emmaus cha Morsbach Ujerumani ambapo alifanya utafiti wake Biblia kwa njia ya mawasiliano 1994-2002. 

Baada ya uongozi wa Kanisa nchini Zimbabwe mwaka 2002, aliondoka Zimbabwe na kuelekea Afrika Kusini ambapo alifanya miaka miwili ya masomo ya ziada ya Biblia katika Chuo Kikuu cha Cape Town chini ya Taasisi ya Every Nation Leadership Institute, baada ya hapo aliwezeshwa kuendelea katika uongozi wa Shirika la Kikristo alilolianzisha mwenyewe Julai 1995, *Evangelism and Reconciliation for all Nations* (“ERNA”). 

Mpaka sasa, misingi ya Shririka la ERNA ipo katika nchi ya Burundi (mashariki / kati ya Afrika) na huduma zaidi zinaendeshwa Afrika Kusini, katika kufikia au kuwahubiri vijana katika shule, makanisa, na mikutano ya Injili katika jamii, bila kusahau misaada kwa watu wote walio katika mazingira magumu Burundi na Afrika Kusini. Tayari Pascal Joy Migisha ametoa ushuhuda wake kwa mamia ya maelfu ya vijana wa Burundi, DRC, Tanzania, Malawi, Zimbabwe na hasa Afrika Kusini ambapo anawahubiri vijana kwa wingi katika shule za msingi na za sekondari. Hadi sasa, ameongoza mamia ya maelfu ya vijana na wazee kwa Kristo. Anaendelea kuhubiri Kristo kwa wote, bila kujali rangi, kabila, utaifa, umri, mila, hali ya kijamii... Yeye anasema hashindani na mtu yeyote, hataki kumvutia mtu yeyote, hana haja ya kutafuta heshima na utukufu kwa wanadamu. Bali anafanya kila kitu kwa ajili ya utukufu wa Mungu, jinsi Yeye anavyomuongoza.

Jamii:Waliozaliwa 1972
Jamii:Watu wa Burundi
Manofi

**Manofi** ni ndege wadogo kiasi wa jenasi *Bubalornis* na *Dinemellia* katika familia Ploceidae ambao wanatokea Afrika tu. Ndege hawa wana mwendo kama kwera lakini ni wakubwa zaidi na hujenga matago yao kwa makundi. Spishi mbili ni nyeusi na spishi moja ni nyeusi na nyeupe. Hula mbegu hasa na wadudu pia, hususa makinda. Spishi hizi hulijenga tago lao ndani ya msongo wa vijiti. Mara nyingi kuna matago kadhaa katika msongo mmoja. Jike huyataga mayai 2-5.

## Spishi
* *Bubalornis albirostris*, Manofi Domo-jeupe (White-billed Buffalo-weaver)
* *Bubalornis niger*, Manofi Domo-jekundu (Red-billed Buffalo-weaver)
* *Dinemellia dinemelli*, Manofi Kichwa-cheupe (White-headed Buffalo-weaver)

## Picha

File:White-billed buffalo weaver 1.jpg|Manofi domo-jeupe
File:White-headed Buffalo Weaver RWD.jpg|Manofi kichwa-cheupe

Jamii:Shomoro na jamaa
Pasha

**Pasha** ni ndege wadogo wa jenasi *Malimbus* katika familia Ploceidae ambao wanatokea Afrika tu. Ndege hawa wana mwenendo kama kwera. Rangi zao ni nyeusi na nyekundu au nyeusi na njano. Hula wadudu hasa. Spishi hizi hulifuma tago lao kwa majani ya manyasi na hulining'inizia kitawi. Matago yao hayapatikani katika makundi makubwa kama yale ya kwera. Jike huyataga mayai 2-4.

## Spishi
* *Malimbus ballmanni*, Pasha wa Ballmann (Gola Malimbe)
* *Malimbus cassini*, Pasha Koo-jeusi (Cassin's Malimbe)
* *Malimbus coronatus*, Pasha Utosi-mwekundu (Red-crowned Malimbe)
* *Malimbus erythrogaster*, Pasha Tumbo-jekundu (Red-bellied Malimbe)
* *Malimbus ibadanensis*, Pasha wa Ibadan (Ibadan Malimbe)
* *Malimbus malimbicus*, Pasha Kishungi (Crested Malimbe)
* *Malimbus nitens*, Pasha Domo-buluu (Gray's or Blue-billed Malimbe)
* *Malimbus racheliae*, Pasha wa Rachel (Rachel's Malimbe)
* *Malimbus rubricollis*, Pasha Kitunga (Red-headed Malimbe)
* *Malimbus scutatus*, Pasha Tako-jekundu (Red-vented Malimbe)

## Picha

Crested Malimbe - Kakum - Ghana S4E1412 (22229307983).jpg|Pasha kishungi
Blue-billed Malimbe - Ankasa - Ghana S4E2087 (22836906622).jpg|Pasha domo-buluu

Jamii:Shomoro na jamaa
Mbaruti

**Mbaruti** au **mtunguja bonde** (*Argemone mexicana*) ni aina ya mpopi iliyo na maua njano na majani yenye miiba. Mmea huu hutumika katika uganga wa kienyeji, lakini umevamia Afrika kutoka Mexiko na sikuhizi unaletea mashamba shida nyingi.

## Picha

File:Argemone mexicana flower 2.jpg|Ua
File:Argemone.mexicana3web.jpg|Tunda
Argemone mexicana MHNT.BOT.2018.28.22.jpg|*Argemone mexicana* - Museum specimen

Jamii:Mpopi na jamaa
Simone Deveaux

**Simone Deveaux** ni jina la kutaja uhusika wa tamhilia ya ubunifu wa kisayansi ya *Heroes*.  Uhusika umechezwa na Tawny Cypress.

## Historia ya uhusika 
### Genesis
Wakati Simone Deveaux anatambulishwa katika sehemu ya kwanza, yeye ni mwuza michoro anayeishi mjini New York City ambaye ana-mahusiano ya kimapenzi na msanii Isaac Mendez.  Hata hivyo, lakini amekuwa akikerekwa sana uzoezi wa matumizi mabaya ya heroini yanayofanywa na Isaac na kujidai kwamba akitumia dawa hizo ndipo anakuwa na uwezo wa kuchora matukio ya baadaye.

Kwenye kipengele cha "One Giant Leap", Simone anachukua mchoro wa Claire na Zach na kumweleza Isaac kwamba anaenda kuziuza picha zile na kisha aende kufanyiwa uondolewaji wa matumizi mabaya ya dawa za kulevya. Wakati Isaac anakataa, akaachana naye. Siku ile baadaye, Peter Petrelli, ambaye hivi karibuni amekuwa akimwuguza baba wa Simone, amekiri penzi lake kwa Simone. Ijapokuwa wawili hao walitumia pamoja usiku wao, lakini bado Simone hataki kuwa na pupa ya mahusiano mapya.

Siku kadhaa badaye, Simone anamweleza Peter kwamba baba yake amefariki. Wakati Peter anaulizia picha zilizochorwa na Isaac ambazo zimeuzwa karibuni na Simone, Simone anamweleza kwamba zimenunuliwa na Mr. Linderman.

Baada ya ndugu wa Peter, Nathan, amezipata zile picha, yeye na Simone wakazifungua pamoja. Nathan akazichana-chana zile picha, kitendo ambacho kimemkera Simone. Hata hivyo, amekuwa na uwezo wa kumwonesha Peter nakala ya dijitali na picha imeonesha kuna mtu kafa lakini anafanana na Peter. Pamoja na hayo, Peter anaamua kwenye katika shule ya Union Wells na kwenda kumwokoa  Homecoming aliyeonekana katika picha. Simone akaanza kuamini kwamba Isaac anaweza kuchora matukio ya baadaye, na kuamini kwamba Peter atarudi salama.
## References 
Jamii:Wahusika wa Heroes
Monica Dawson

**Monica Dawson**, imechezwa na Dana Davis, ni jina la uhusika wa tamthilia ya ubunifu wa kisayansi kwenye TV ya NBC , *Heroes*. Akiwa katika miaka yake ya 20 ya mwanzoni kabisa kutoka mjini New Orleans - anajikuta kuwa na nguvu ya kugezea kitu chochote kinachotembea ilimradi tu akione.

## Wazo la uhusika 
Monica Dawson alikuwa mmoja kati ya wahusika wachache waliojiunga katika msimu wa pili wa mfululizo. Yeye ni wa kwanza katika mabinamu wa Micah Sanders, na ni mpwa wa D. L. Hawkins. Pia ana mdogo wake aitwaye Damon. Anaishi na bibi yake, Nana Dawson, ambaye ndiye anayebeba jukumu zima kumlea Monica na ndugu yake. Monica na familia ya kina Dawason inaishi mjini New Orleans ambayo ilipatwa na mafuriko ya nguvu yaliyotokana na Kimbunga cha Katrina. Inatambulika kwamba mama yake alikufa wakati wa maangamizi yaliyotokana na Kimbunga cha Katrina.

TV Guide wanamweleza Monica kama "malaika wa jioni ambaye amenuia kuleta haki kwa rushwa iliyoenea," huenda ikawa amevutiwa kufanya hivyo kwa kufuatia kifo cha mama yake. Nyumba ya familia yake ilikumbwa na mafuriko, na kuiacha familia yake ikiwa na hali ngumu ya kifedha, bilashaka kumpoteza mama yake kwa ghafula. Anafanyakazi kwa juhudi ili kukimu kimaisha mdogo wake na bibi yake (imechezwa na Nichelle Nichols). 

Isitoshe inabidi adili na madhila ya kugundua kama ana nguvu za kipekee. Ni msichana mzuri mwenye moyo mzuri ambaye maisha yake yamechukuliwa kutoka kwake, na anatafuta pa kutokea.
Amechukua uhusika wa uangalizi wa mtoto wa Niki na  D.L., Micah, ambaye anaishi na familia ya Dawson wakati wa msimu wa pili.
## Marejeo 
Jamii:Wahusika wa Heroes
Ando Masahashi

**Ando Masahashi** (安藤 マサハシ) ni jina la kutaja uhusika wa kipindi cha mfululizo wa televisheni unaorushwa hewani na kituo cha NBC,  *Heroes*. Uhusika umechezwa na James Kyson Lee.
Uhusika uliwekwa kama uhusika wa chini wa msimu wa kwanza, na ukaja kupandishwa hadi kuwa uhusika wa kawaida kwenye msimu wa pili wa mfululizo. Ametambulishwa kwa watazamaji wa televisheni katika sehemu ya kwanza ya mfululizo “Genesis” akiwa kama mwajiriwa katika kampuni ya Yamagato Industries, Ando ni rafiki wa karibu na mfanyakazi mwenzake Hiro Nakamura katika safari kadhaa za kukoa dunia. 

Mara kwa mara huishinda hali ya kutokuwa na usalama kwa kuthaminiwa kiasi hasa kwa kufuatia hali yake ya kutokuwa na nguvu za kipekee kama wahusika wengine na kumwangazia Hiro kuwa kama mkombozi wake. Mwishoni mwa msimu wa tatu, "Villains", anapata uwezo wa kuongeza nguvu za ziada kwa kitu chochote anachokigusa hasa vile vilivyokosa nguvu. 
## Marejeo 
Jamii:Wahusika wa Heroes
Wikamusi

**Wikamusi** (kutoka maneno ya Kiingereza **"Wiki"** na **"dictionary"**, **kamusi)** ni mradi huria wa kuunda maudhui ya kamusi mtandaoni. Ina zaidi ya lugha 170. Imeandikwa kwa kushirikiana na wafanyakazi wa kujitolea, kuitwa "Wiktionarians", kwa kutumia programu ya wiki. Toleo la Kiswahili linapatikana .

Ni mradi ndugu na Wikipedia, kamusi elezo huru inayoendeshwa na shirika la Wikimedia Foundation. 

## Marejeo
Jamii:Wikimedia
Maya Herrera

**Maya Herrera** ni jina la kutaja uhusika wa katika kipindi cha mfululizo wa televisheni wa ubunifu wa kisayansi ambao unarushwa hewani na kituo cha TV cha NBC, *Heroes*. Uhusika unachezwa na Dania Ramirez. Kuonekana kwake kwa mara ya kwanza katika sehemu ya "Four Months Later...", ingawa uhusika ulikuwepo tangu awali katika riwaya ya picha kama "Maya y Alejandro".

## Muhtasari wa uhusika
#### Generations
Maya na pacha wake Alejandro ni watoro wanaotafutwa kwa kosa la mauaji. Kwenye "Four Months Ago...", inagundulika kama ameua watu wote waliohudhuria harusi ya kaka yake, kasoro Alejandro, na nguvu zake. Haya yametokea wakati Maya amegundua bibi harusi bado ana mahusiana ya kimapenzi na bwana wake wa zamani, na yule mwanaume akamtisha Maya, na kumsababishia mfadhaiko wa kutosha kuamsha nguvu zake. 

Halafu baadaye kaamua kuwa mtawa na kwenda kuishi katika jumba la watawa huko nchini Venezuela na kumwomba Mungu amsaidiye matatizo yake. Hata hivyo, ndugu yake kampata na kumpeleka polisi. Tena amefedheheka katika harakati za kumfunga, nguvu zake zika-amka, lakini Alejandro, ametumia nguvu yake mwenyewe, na kuzuia uharibifu huo na kisha kutoroka.
## Marejeo
Jamii:Wahusika wa Heroes
Ilias

[thumb|right|250px|[Achilles anamsaidia Patroklos mjeruhiwa]]
thumb|right|250px|Aya ya kwanza ya *Iliadi*
thumb|250px|Ramani ya Ugiriki ya Kale zamani za Homer
**Ilias** au **Iliadi** (kwa Kigiriki Ἰλιάς, *ilias*, jina mbadala la mji wa Troia) ni utenzi wa kale na mfano wa kwanza wa fasihi andishi ya utamaduni wa Ugiriki ya Kale. Ilitungwa kama utenzi wa fasihi simulizi na kuandikwa mnamo karne ya 8 KK ikiwa na nyimbo au sehemu kubwa 24. 

Utenzi huu unasimulia matukio ya vita ya Troia pamoja na habari za mashujaa wake pande mbili za vita hii. Inakusanya pia habari nyingi za miungu ya Ugiriki. 

Anayetajwa kama mwandishi ni mshairi Homer hata kama wataalamu wa kisasa wanajadiliana huyu alikuwa nani na kama aliishi kweli.

Katika historia ndefu ya miaka 10 ya vita ya Troia Ilias inasimulia wiki za mwisho tu. Inaanza na hasira ya mungu Apollon kwa sababu ya tendo la Achilles kumteka binti wa kuhani wa mungu huyu na fitina kati ya shujaa Achilles na mfalme Agamemnon inayofuata. Kutokana na fitina hii Achilles anagoma kushiriki tena katika vita na sasa Wagiriki hawawezi kushindana tena na Watroya. Wakati Wagiriki wanaelekea kushindwa Achilles anarudi vitani baada ya kuuawa kwa rafiki yake Patroklos kwa mkono wa shujaa Mtroia Hektor. Anamwua Hektor na kuacha maiti yake kwa siku 12 kwenye mchanga. Mwishoni anatulia na kumruhusu baba yake Hektor kumzika mwanawe.

Majina muhimu katika Ilias ni pamoja na Achilles, Odiseo, Agamemnon, Menelao, Priamo, Hektor, Paris na Helena.

Pamoja na utenzi mwingine wa Homer unaoitwa *Odisei*, Ilias ni chanzo cha fasihi ya Ugiriki ya Kale.

## Viungo va nje 
* *Iliad* , online version of the work by Homer (English). Pope translation.
* *Iliad* in Ancient Greek: from the Perseus Project (PP), with the Murray and Butler translations and hyperlinks to mythological and grammatical commentary; via the Chicago Homer , with the Lattimore translation and markup indicating formulaic repetitions
 
Jamii:Ugiriki ya Kale
Jamii:Fasihi ya Kigiriki
Mbiringani

**Mbiringani**, **mbilingani** au **mbilinganya** (*Solanum melongena*) hupandwa sana katika panda za tropiki na nusutropiki au ndani ya nyumba za vioo katika nchi za baridi. Matunda yake, mabiringani, ni meusi-zambarau, pengine kijani au kijani na zambarau.

## Picha

File:Eggplant flower.JPG|Ua
File:Eggplant (Fruit).jpg|Biringani
File:Aubergine.jpg|Biringani lililovunwa
File:Eggplant-sliced.jpg|Biringani lililokatika

Jamii:Mnavu na jamaa
Jamii:Mimea ya mazao
Ludvika

thumb|350px|*Ukumbi wa Ludvika*
thumb|250px|
**Ludvika** ni mji na manispaa nchini Uswidi. Kuna wakazi 14,018 (mwaka 2005). 

## Jiografia 
Eneo lake ni 10.93  km². 

Picha:Ludvika1.JPG|*Ziwa Väsman* 

## Viungo vya nje 
* www.ludvika.se 

Jamii:Miji ya Uswidi
Nynäshamn

thumb|350px|
thumb|250px|
**Nynäshamn** ni mji na manispaa nchini Uswidi. Kuna wakazi 13,079 (mwaka 2005). 

## Jiografia 
Eneo lake ni 6.52 km². 

Picha:Nynäshamn.jpg|*Kituo cha gari*

## Viungo vya nje 
* www.nynashamn.se

Jamii:Miji ya Uswidi
Ekerö

thumb|320px|
thumb|250px|
**Ekerö** ni mji na manispaa nchini Uswidi. Kuna wakazi 10,322 (mwaka 2005). 

## Jiografia 
Eneo lake ni 5.21  km². 

Picha:Strawberry stand Sweden.jpg|*Stendi ya matunda*

## Viungo vya nje 
* www.ekero.se

Jamii:Miji ya Uswidi
Mnana

**Minana** ni ndege wadogo wa jenasi *Ploceus* katika familia Ploceidae ambao wanatokea Afrika. Wanafanana na kwera lakini hawana nyeusi kichwani. Ndege hawa hula mbegu hasa lakini wadudu pia, hususa makinda. Hulifuma tago lao kwa majani ya manyasi na hulining'inizia kitawi. Matago yao hupatikana katika makundi makubwa. Jike huyataga mayai 2-4.

## Spishi
* *Ploceus aurantius*, Mnana Machungwa (Orange Weaver)
* *Ploceus bojeri*, Mnana-minazi (Golden Palm Weaver)
* *Ploceus capensis*, Mnana Kusi (Cape Weaver)
* *Ploceus castaneiceps*, Mnana wa Taveta (Taveta Golden-weaver)
* *Ploceus castanops*, Mnana-mafunjo (Northern Brown-throated Weaver)
* *Ploceus princeps*, Mnana wa Principe (Príncipe Golden-weaver)
* *Ploceus subaureus*, Mnana Tumbo-dhahabu (African Golden-weaver)
* *Ploceus temporalis*, Mnana wa Angola (Bocage's Weaver)
* *Ploceus xanthops*, Mnana Mkubwa (Holub's Golden-weaver)
* *Ploceus xanthopterus*, Mnana Koo-kahawia (Southern Brown-throated Weaver)

## Picha

Golden Palm Weaver - Meru - Kenya 06 8317 (22850470935).jpg|Mnana-minazi
Cape Weaver RWD1.jpg|Mnana kusi
Ploceus castaneiceps male.JPG|Mnana wa Taveta
Northern Brown-throated Weaver (Ploceus castanops) (45671971275).jpg|Mnana-mafunjo
Holub's Golden-weaver.jpg|Mnana mkubwa
Southern brown-throated weaver (Ploceus xanthopterus) in Phragmites.jpg|Mnana koo-kahawia

Jamii:Shomoro na jamaa
Elle Bishop

**Eleanor Zoe Bishop**, hujulikana zaidi kama **Elle**, ni jina la kutaja uhusika wa tamthilia kwenye kituo cha TV cha NBC, *Heroes*. Uhusika umechewa na Kristen Bell. Elle alianza kuonekana akiwa kama muhusika mpya kwenye Msimu wa Pili kwa mujibu wa mkataba, ameendelea  kuwepo kwenye mfululizo angalau  kwa sehemu takriban 13 katika Msimu wa Tatu. 

Elle ameanza kutambulishwa katika sehemu ya "Fight or Flight" akiwa kama kachero wa kina Company, shirika ambalo msingi wake hasa ni kuwatambulisha, kuwaongoza na kuwasoma hao watu wenye vipawa mahususi. Yeye ni binti wa mkuu wa Company bwana Bob Bishop, anamiliki kipawa na kuzalisha na kuchezea umeme. Elle amecheza kama ana-matatizo ya kiakili kwa namna fulani, kitendo ambacho kilipelekea baba'ke ajaribu tafiti zake kwa mwanawe wakati yungali mdogo.

Jamii:Wahusika wa Heroes
Kwelea

**Kwelea** ni ndege wadogo wa jenasi *Quelea* katika familia Ploceidae ambao wanatokea Afrika. Wanafanana na kwera lakini hawana rangi ya manjano. Rangi zao ni kahawia na michirizi myeusi juu na nyeupe au pinki chini na wana kichwa, kidari na/au domo nyekundu au pinki. Ndege hawa hula mbegu hasa lakini wadudu pia, hususa makinda madogo. Hulifuma tago lao kwa majani ya manyasi na hulining'inizia kitawi. Matago yao hupatikana katika makundi makubwa. Jike huyataga mayai 2-4.

## Spishi
* *Quelea cardinalis*, Kwelea Kidari-chekundu (Cardinal Quelea)
* *Quelea erythrops*, Kwelea Kichwa-chekundu (Red-headed Quelea)
* *Quelea quelea*, Kwelea Domo-jekundu (Red-billed Quelea)

## Picha

Quelea cardinalis - Cardinal Quelea.jpg|Kwelea kidari-chekundu
Quelea erythrops -South Africa -building nest-8.jpg|Kwelea kichwa-chekundu
Red-billed quelea flocking at waterhole.jpg|Kundi la kwelea domo-jekundu

Jamii:Shomoro na jamaa
Kweche

**Kweche** ni ndege wadogo wa jenasi *Euplectes* katika familia Ploceidae ambao wanatokea Afrika. Kuna makundi mawili ya kweche. Ndege wa kundi moja (bishops) ni wadogo kwa kulinganisha na madume wana mkia mfupi wakati wa kuzaa. Wakati huo rangi za madume ni nyeusi na nyekundu, machungwa au njano. Ndege wa kundi jingine (widowbirds) ni wakubwa zaidi na madume wana mkia mrefu wakati wa kuzaa. Wakati huo rangi za madume ni nyeusi kwa kiasi kikubwa pamoja na sehemu zenye rangi nyingi kama nyeupe, nyekundu na njano.

Ndege hawa hula mbegu hasa lakini wadudu pia, hususa makinda. Hulifuma tago lao kwa manyasi katikati ya matete. Matago yao hupatikana katika makundi. Dume hufanya mruko wa kukoga ili kubembeleza jike akitimua manyoya yake (bishops) au akitandaza mkia wake (widowbirds). Jike huyataga mayai 2-4.

## Spishi
* *Euplectes afer*, Kweche Kichwa-njano (Yellow-crowned Bishop)
* *Euplectes albonotatus*, Kweche Mabawa-meupe (White-winged Widowbird)
* *Euplectes ardens*, Kweche Kisogo-chekundu (Red-collared Widowbird)
* *Euplectes aureus*, Kweche Mgongo-dhahabu (Golden-backed Bishop)
* *Euplectes axilaris*, Kweche Mkia-mpana (Fan-tailed Widowbird)
* *Euplectes capensis*, Kweche Manjano au Fire (Yellow Bishop)
* *Euplectes diadematus*, Kweche Paji-jekundu (Fire-fronted Bishop)
* *Euplectes franciscanus*, Kweche Machungwa (Northern Red Bishop)
* *Euplectes gierowii*, Kweche Mweusi (Black Bishop)
* *Euplectes hartlaubi*, Kweche-bwawa (Marsh Widowbird)
* *Euplectes hordeaceus*, Kweche Mtama au Chekechea (Black-winged Red Bishop)
* *Euplectes jacksoni*, Kweche-wanda (Jackson's Widowbird)
* *Euplectes macrourus*, Kweche Mgongo-njano (Yellow-mantled Widowbird)
* *Euplectes nigroventris*, Kweche-pwani (Zanzibar Red Bishop)
* *Euplectes orix*, Kweche Mwekundu (Southern Red Bishop)
* *Euplectes progne*, Kweche Mkia-mrefu (Long-tailed Widowbird)
* *Euplectes psammocromius*, Kweche-milima (Montane au Mountain Marsh Widowbird)

## Picha

Euplectes afer -Lake Baringo, Kenya -male-8.jpg|Kweche kichwa-njano
Spiegelwida.JPG|Kweche mabawa-meupe
Red-collared Widowbird, Sakania, DR Congo (7147889925).jpg|Kweche kisogo-chekundu
Euplectes axillaris, Linunga, Birding Weto, a.jpg|Kweche Mkia-mpana
Yellow Bishop (Euplectes capensis) (28458186644).jpg|Kweche manjano
Euplectes orix 1 Luc Viatour.jpg|Kweche machungwa
Black bishop bigodi dec05.jpg|Kweche mweusi
Euplectes hartlaubi, Cuito-rivier, Birding Weto, a.jpg|Kweche-bwawa
Jackson's_Widowbird,_Euplectes_jacksoni.jpg|Kweche-wanda
Yellow-mantled Widowbird, Ndassima, CAR (5958116143).jpg|Kweche mgongo-njano
Bishop, Zanzibar BW.jpg|Kweche-pwani
Euplectes orix -Pretoria, South Africa -male weaving nest-8 (4).jpg|Kweche mwekundu
Euplectes progne male South Africa cropped.jpg|Kweche mkia-mrefu
Moutain Marsh Widowbird flying.jpg|Kweche-milima

Jamii:Shomoro na jamaa
Jipu

thumbnail|right|200px|Jipu

**Jipu** (kwa Kiingereza: "boil" au "furuncle", yaani "mwizi mdogo", kutoka neno la Kilatini "fur", mwizi) ni tatizo la ngozi linalotokana na maambukizi ya kina ya folikuliti au maambukizi ya folikoli za nywele za jasho; mara nyingi unasababishwa na bakteria *Stafilokokasi aureasi*, ambayo husababisha kuvimba kwa eneo chungu lililo juu ya ngozi kutokana na mkusanyiko wa usaha na tishu mfu. 

Majipu yakijikusanya huitwa kimeta.

## Dalili na ishara
Majipu ni vijivimbe vyekundu, ambavyo hujaa na usaha ulioko karibu na vinyweleo ambavyo ni laini, vya moto, na vinanavyouma sana. Yana ukubwa mbalimbali, kuanzia punje hadi ukubwa wa mpira wa golfu. Sehemu ya njano au nyeupe katikati ya uvimbe inaweza kuonekana wakati jipu likiwa tayari kutoa au kutokwa na usaha. 

Katika maambukizi makali, mtu anaweza kuhisi homa, kuvimba tezi au mtoki, pamoja na uchovu. 

Jipu linalojirudia mara kwa mara linaitwa ngozi-jipu.

## Sababu
Kwa kawaida bakteria, kama vile stafilokoki, ndio husababisha jipu kutokea kwenye ngozi. Ukoloni wa bakteria huanza katika vinyweleo na inaweza kusababisha seluli ya chini ya ngozi na kuvimba. Zaidi ya hayo, maiasisi inayosababishwa na wadudu wa kuruka aina ya Tumbu katika Afrika, kawaida huonesha majipu.

Sababu hatarishi za ngozi-jipu ni pamoja na bakteria katika tundu la pua, ugonjwa wa kisukari, fetma, neoplasmi s lymphoproliferative, utapiamlo, na matumizi ya madawa yanayokandamiza kingamwili. 

## Matatizo yanayojitokeza
Matatizo kawaida yanayotokana na kuambukizwa na majipu ni makovu na maambukizi au usaha wa ngozi, uti wa mgongo, ubongo, figo na viungo vingine. Maambukizi pia huweza kuenea hadi kwenye mfumo wa damu (sepsisi) na kuwa tishio kwa uhai.  

## Matibabu
Majipu yote lazima yafyonzwe ili kupona. Kunyonywa kunawezekana kwa kutumia kitambaa kilicholowa kwenye maji moto yenye kutiwa chumvi. Kuosha pamoja na kufunika jipu na krimu ya antibiotiki au mafuta ya antiseptiki (kwa jina maarufu *tea tree oil*) na kufunga bendeji kunasababisha kupona kwa haraka. Majipu hayastahili kufinywa au kutobolewa bila idhini ya daktari au muuguzi yeyote, kwani kunaweza kusababisha maambukizi mengine.

Katika hatari ya kutosababisha matatizo makubwa ni lazima majipu yakatwe au yafyonzwe na daktari. Hii ni pamoja na majipu makubwa yanayokaa zaidi ya wiki mbili, ama yale yanayopatikana katikati ya uso au kwenye uti wa mgongo.

Tiba ya antibiotiki linahimizwa haswa kwa kupigana na majipu makubwa yanayopatikana kwenye sehemu nyeti kama vile pua na ndani ya masikio.

## Tanbihi 
## Viungo vya nje
* Medline maelezo ya majipu 

Jamii:Vidusia
Ruhuhu (mto)

**Mto Ruhuhu** ni mto wa Tanzania Kusini. Chanzo chake kiko katika milima ya Kipengere upande wa kusini wa Njombe ikielekea kwanza kusini-mashariki na baadaye magharibi inapoishia katika Ziwa Nyasa karibu na mji wa Manda. 

Mwendo wake una urefu wa kilomita zaidi ya 300. Hivyo ni tawimto mrefu wa Ziwa Nyasa na kutokana na hali hii inahesabiwa kama chanzo cha mto Shire unaopeleka maji ya ziwa kwenda mto Zambezi na Bahari Hindi. 

## Tazama pia
* Mito ya Tanzania
* Orodha ya mito ya mkoa wa Njombe
* Orodha ya mito ya mkoa wa Ruvuma
* Maeneo ya Kihistoria ya Kitaifa ya Tanzania

## Tanbihi
## Viungo vya nje
* Geonames.org

Jamii:Mito ya Tanzania
Jamii:Mkoa wa Ruvuma
Jamii:Mkoa wa Njombe
Fudi

**Fudi** (kutoka Kimalagasi: fody) ni ndege wadogo wa jenasi *Foudia* katika familia Ploceidae ambao wanatokea Madagaska na visiwa vingine katika Bahari ya Hindi. Ndege hawa ni wakubwa kuliko kwera na wakati wa kuzaa madume wana nyekundu au njano kichwani na pengine sehemu nyingine za mwili. Spishi nyingine hula mbegu hasa, nyingine hula wadudu hasa. Hulifuma tago lao kwa manyasi na majani na hulining'inizia kitawi au jani kubwa. Jike huyataga mayai 2-3.

## Spishi
* *Foudia aldabrana*, Fudi wa Aldabra (Aldabra Fody)
* *Foudia delloni*, Fudi wa Reunion (Réunion Fody) – **imekwisha sasa** (baada ya 1672)
* *Foudia eminentissima*, Fudi Kichwa-chekundu (Comoros au Red-headed Fody)
* *Foudia flavicans*, Fudi wa Rodrigues (Rodrigues Fody)
* *Foudia madagascariensis*, Fudi Mwekundu (Red Fody)
* *Foudia omissa*, Fudi-misitu (Forest Fody)
* *Foudia rubra*, Fudi wa Morisi (Mauritius Fody)
* *Foudia sechellarum*, Fudi wa Shelisheli (Seychelles Fody)

## Picha

Forest Fody. Foudia omissa.jpg|Fudi-misitu
Mauritius Fody.jpg|Fudi wa Morisi

Jamii:Shomoro na jamaa
Njiri

**Njiri** ni ndege wadogo wa jenasi *Nesocharis*, *Nigrita* na *Parmoptila* katika familia Estrildidae ambao wanatokea Afrika tu. Wanafana na mishigi wenye rangi za nyeusi, kijivu na kahawia, pengine nyekundu au buluu. Hula wadudu, matunda madogo na mbegu. Tago lao ni tufe la manyasi, nyuzinyuzi na vigoga lenye mwingilio kwa kando. Jike huyataga mayai 3-6.

## Spishi
* *Nesocharis ansorgei*, Njiri Mkufu-mweupe (White-collared Oliveback)
* *Nesocharis capistrata*, Njiri mashavu-meupe (Grey-headed Oliveback)
* *Nesocharis shelleyi*, Njiri Kichwa-cheusi (Shelley's Oliveback)
* *Nigrita bicolor*, Njiri Kidari-kahawiachekundu (Chestnut-breasted Negrofinch)
* *Nigrita canicapillus*, Njiri Utosi-kijivu (Grey-headed Negrofinch)
* *Nigrita fusconotus*, Njiri Kidari-cheupe (White-breasted Negrofinch)
* *Nigrita luteifrons*, Njiri Paji-njano (Pale-fronted Negrofinch)
* *Parmoptila jamesoni*, Njiri wa Jameson (Jameson's Antpecker)
* *Parmoptila rubrifrons*, Njiri Paji-jekundu (Red-fronted Antpecker)
* *Parmoptila woodhousei*, Njiri Koo-jekundu (Woodhouse's Antpecker)

## Picha

Grey-headed Oliveback, Poli, Cameroon (5891711500) (cropped).jpg|Dume la njiri mashavu-meupe
Chestnut-breasted Negrofinch from Canopy Walkway - Kakum NP - Ghana, crop.jpg|Dume la njiri kidari-kahawiachekundu
Redfrontedantpeckermale.jpg|Dume la njiri wa Jameson
Redfrontedantpeckerfemale.jpg|Jike la njiri wa Jameson

Jamii:Shomoro na jamaa
Osasco

left|100px

**Osasco** ni a mji la Brazil katika jimbo la São Paulo takriban 16&nbsp;km kutoka mji huu. Kuna wakati 718,646.
thumb|280px|

Jamii:Miji ya Brazil
Jamii:Jimbo la São Paulo
Yoshikatsu Kawaguchi

**Yoshikatsu Kawaguchi** (川口 能活; alizaliwa 15 Agosti 1975) ni mchezaji wa zamani wa mpira wa miguu wa Japani. Aliwahi kucheza timu ya taifa ya Japani.

Kawaguchi alicheza kwa mara ya kwanza katika timu ya taifa ya Japani tarehe 13 Februari 1997 dhidi ya Uswidi. Kawaguchi alicheza Japani katika mechi 116.

## Takwimu
## Tanbihi
Jamii:Wachezaji mpira wa Japani
Mtolondo

**Mitolondo** au **bwerenda** ni ndege wadogo wa jenasi *Lagonosticta* katika familia Estrildidae ambao wanatokea Afrika tu. Wanafana na mishigi lakini madume wana rangi za nyekundu, kahawa na kijivu, pengine pamoja na madoa meupe madogo. Majike wana rangi za kahawa na kijivu kwa kawaida lakini mara nyingi wana sehemu nyekundu pia na madoa meupe kidarini. Hula mbegu hasa na wadudu pia, hususa makinda. Tago lao ni tufe la manyasi na majani lenye mwingilio kwa kando. Jike huyataga mayai 3-6. Spishi nyingi ni wateswa wa vinili ambao huyataga mayai yao katika matago ya mitolondo.

## Spishi
* *Lagonosticta landanae*, Mtolondo wa Landana (Landana Firefinch)
* *Lagonosticta larvata*, Mtolondo Uso-mweusi (Black-faced Firefinch)
* *Lagonosticta nitidula*, Mtolondo Kahawia (Brown Firefinch)
* *Lagonosticta rara*, Mtolondo Tumbo-jeusi (Black-bellied Firefinch)
* *Lagonosticta rhodopareia*, Mtolondo wa Jameson (Jameson's Firefinch)
* *Lagonosticta rubricata*, Mtolondo biliwili (African Firefinch)
* *Lagonosticta rufopicta*, Mtolondo Kidari-madoa (Bar-breasted Firefinch)
* *Lagonosticta sanguinodorsalis*, Mtolondo-miamba (Rock Firefinch)
* *Lagonosticta senegala*, Mtolondo Domo-jekundu (Red-billed Firefinch)
* *Lagonosticta umbrinodorsalis*, Mtolondo wa Chadi (Chad Firefinch)
* *Lagonosticta virata*, Mtolondo wa Mali (Mali Firefinch)

## Picha

Lagonosticta larvata (cropped).jpg|Dume la mtolondo uso-mweusi
Brown Firefinch, Garneton, Kitwe, Zambia (16410046988).jpg|Dume la mtolondo kahawia
Black-bellied Firefinch.JPG|Dume la mtolondo tumbo-jeusi
Jameson's Firefinch (Lagonosticta rhodopareia).jpg|Dume la mtolondo wa Jameson
Female Jamesons Firefinch (Lagonosticta rhodopareia).jpg|Jike la mtolondo wa Jameson
Mwagusi firefinch.jpg|Dume la mtolondo biliwili
African Firefinch 2017 07 02 0098.jpg|Jike la mtolondo biliwili
Bar-breasted Firefinch fem - Kakum - Ghana S4E2515 (22595258119).jpg|Jike la mtolondo kidari-madoa
Rock Firefinch (Lagonosticta sanguinodorsalis), crop.jpg|Dume la mtolondo-miamba
Red-billed firefinch female.jpg|Jike la mtolondo domo-jekundu
Chad Firefinch, Poli, Cameroon (5891148921).jpg|Jike la mtolondo wa Chadi

Jamii:Shomoro na jamaa
Mtolondo-misitu

**Mitolondo-misitu** ni ndege wadogo wa jenasi *Cryptospiza* katika familia Estrildidae ambao wanatokea Afrika tu. Wanafana na mitolondo lakini ndege hawa ni wekundu juu na kijivu chini na kichwani. Hula mbegu hasa na wadudu pia, hususa makinda. Tago lao ni tufe la manyasi, nyuzinyuzi na vigoga lenye mwingilio kwa kando. Jike huyataga mayai 3-4.

## Spishi
* *Cryptospiza jacksoni*, Mtolondo-misitu wa Jackson (Dusky Crimsonwing)
* *Cryptospiza reichenovii*, Mtolondo-misitu Uso-mwekundu (Red-faced Crimsonwing)
* *Cryptospiza salvadorii*, Mtolondo-misitu Habeshi (Abyssinian Crimsonwing)
* *Cryptospiza shelleyi*, Mtolondo-misitu wa Shelley (Shelley's Crimsonwing)

## Picha

Red-faced crimsonwing, Cryptospiza reichenovii, Seldomseen, Vumba, Zimbabwe - female (21309968393).jpg|Jike la mtolondo-misitu uso-mwekundu

Jamii:Shomoro na jamaa
Assen

thumbnail|right|280px|Sehemu ya mji wa Assen

**Assen** ni mji wa mkoa wa Drenthe nchini Uholanzi. Idadi ya wakazi wake ni takriban . 

## Tazama pia 
* Orodha ya miji ya Uholanzi

Jamii:Miji ya Uholanzi
Jamii:Drenthe
Isaac Mendez

**Isaac Méndez** ni jina la kutaja uhusika wa katika tamthilia ya Heroes ambayo inarushwa hewani na televisheni ya NBC. Uhusika umechezwa na Santiago Cabrera, ana uwezo wa kuchora matukio ya baadaye.

## Muhtasari wa uhusika
### Genesis
Hadithi ya Isaac Méndez inaanza katika sehemu ya kwanza, ambapo anajitafutia, na msanii mwenye mateso aishiye huko kwa tabu huko mjini New York City. Mpenzi na mnunuzi wake mkuu ni Simone Deveaux. Mendez ametawaliwa na heroini, na alifanikiwa kiasi kuacha matumizi haya mabaya kabisa, anaweka mkazo juu ya mahusiano yake na Simone. Mkazo huu umeharibika wakati Isaac anagundua kwamba anaweza kuona na kuchora matukio ya baadaye—lakini akiwa katika hali ya ulevi wa heroini tu. Hapo awali, Isaac anafikiri michoro ile kuwa ni "ushetani" na hata kujaribu kuziangamiza, lakini Simone anaziona kama ni mvuto wa kisaniii. Karibia na mwishoni mwa sehemu ya kwanza, Isaac anajidunga dawa kupita kiasi. Simone analeta msaada wa mwuguzi ambaye ni Peter Petrelli, ambaye anagundua kwamba Isaac amechora picha ya Peter bila hata ya kuonana naye hapo awali. Kwa msaada wa Peter, Isaac ananusurika katika kujikita dawa kupita kiasi.

## Marejeo
Jamii:Wahusika wa Heroes
Mtolondo-kanga

**Mitolondo-kanga** ni ndege wadogo wa jenasi mbalimbali katika familia Estrildidae ambao wanatokea Afrika tu. Wanafana na mitolondo lakini ndege hawa wana madoa meupe mengi tumboni. Wana rangi mbalimbali kama nyekundu, machungwa, kijani, kahawia, kijivu na nyeusi. Hula mbegu hasa na beri na wadudu pia. Tago lao ni tufe la manyasi, nyuzinyuzi na vigoga lenye mwingilio kwa kando. Jike huyataga mayai 4-6.

## Spishi
* *Amadina erythrocephala*, Mtolondo-kanga Kichwa-chekundu (Red-headed Finch)
* *Amadina fasciata*, Tararita au Mtolondo-kanga Koo-damu (Cut-throat Finch)
* *Clytospiza monteiri*, Mtolondo-kanga Mgongo-kahawia (Brown Twinspot)
* *Euschistospiza cinereovinacea*, Mtolondo-kanga Mweusi (Dusky Twinspot)
* *Euschistospiza dybowskii*, Mtolondo-kanga Tumbo-jeusi (Dybowski's Twinspot)
* *Hypargos margaritatus*, Mtolondo-kanga Koo-pinki (Pink-throated Twinspot)
* *Hypargos niveoguttatus*, Mtolondo-kanga Koo-jekundu (Peters's or Red-throated Twinspot)
* *Mandingoa nitidula*, Mtolondo-kanga Mgongo-kijani (Green au Green-backed Twinspot)

## Spishi za mabara mengine
* *Emblema pictum* (Painted Finch au Firetail)
* *Stagonopleura bella* (Beautiful Firetail)
* *Stagonopleura guttata* (Diamond Firetail)
* *Stagonopleura oculata* (Red-eared Firetail)
* *Taeniopygia bichenovii* (Double-barred Finch)
* *Taeniopygia guttata* (Zebra Finch)

## Picha

Amadina erythrocephala (l) edit.jpg|Mtolondo-kanga kichwa-chekundu
Amadina fasciata -Paignton Zoo, Devon, England -male-8a.jpg|Tararita
Brown Twinspot - Budongo - Uganda 06 4823 (22998376511).jpg|Mtolondo-kanga mgongo-kahawia
Dusky Twinspot mosese jan06.jpg|Mtolondo-kanga mweusi
Bloedel Conservatory Bird (34984419890).jpg|Mtolondo-kanga tumbo-jeusi
Red-throated twinspot, Hypargos niveoguttatus at Ewanrig Botanical Garden, Harare, Zimbabwe (21817901876).jpg|Mtolondo-kanga koo-jekundu
Green twinspot 2014 10 19 1056.jpg|Mtolondo-kanga mgongo-kijani

Emblema picta.JPG|Painted firetail
Beautiful firetail.JPG|Beautiful firetail
Stagonopleura guttata 3.jpg|Diamond firetail
Stagonopleura bella.jpg|Red-eared firetail
Taeniopygia bichenovii -Bees Creek, Northern Territory, Australia-8a.jpg|Double-barred finch
Taeniopygia guttata - profile - dundee wildlife park.jpg|Zebra finch

Jamii:Shomoro na jamaa
Adam Monroe

**Adam Monroe**, pia anajulikana kama **Takezo Kensei** (剣聖 武蔵 - Kensei Takezō) katika Japani yenye mgogoro, ni jina la kutaja uhusika uliochezwa na David Anders kwenye mfululizo wa kipindi cha televisheni cha *Heroes* kinachorushwa hewani na kituo cha TV cha NBC. Muhusika huyu alianza kuonekana kwa mara ya kwanza katika sehemu ya "Four Months Later..." ya msimu wa pili wa mfululizo, japokuwa hekaya za Kensei zimekuwa zikitajwa mara kwa mara katika msimu wa kwanza. Kipawa chake cha kujitengeneza upya kumesimamisha kukua kwa umri wake, unamfanya aonekane katika karne za kale na za sasa katika mfululizo. Yeye ni adui mkubwa wakati wa msimu wa pili.

## Muhtasari wa muhusika 
### Genesis 
#### Takezo Kensei 
Jina la "Kensei" linamaanisha "Mtakatifu wa Upanga" na "Takezo" ni jina la kihistoria la bwanapanga Miyamoto Musashi – Kensei linatokana na hekaya kadha wa kadha za watalaamu wa kupambana kwa mapanga wa Kijapani, hiyo ikiwa pamoja na Musashi. Kulingana na hekaya, Kensei alikuwa mshujaa wa Kijapani, anafahamika zaidi kwa kuiokoa Japani kutoka kwa  katika karne ya 17. Hata hivyo, anajithibitisha kuwa ni Mwingereza aliyekuja Japani kujitafutia riziki. 

Hiro anataja hekaya za Takezo Kensei mara kibao katika msimu wa kwanza, ilihusiana kiasi tu hadi hapo alipokuja kufundishwa kendo na baba yake katika sehemu ya "Landslide". Awali, katika "Godsend" na "The Fix", Hiro amesema kwamba ule upanga – ambao alikuwa akihangaikia kuuiba kutoka kwa Mr. Linderman – umemsaidia Kensei kuzingatia nguvu zake. Pia amesema kwamba baba yake amekuwa akimwambia hadithi za Kensei, huenda ni pamoja na Hiro kumwambia Kensei mara kwa mara katika msimu wa pili. Wakati anafunzwa na baba yake kwa ajili ya sehemu yake ya "Saving the World" kabla ya mtiti na Sylar huko mjini New York, Hiro anahusisha hadithi ya "Kensei and the Dragon" na kutambua kwamba, ikiwa anataka kushinda, hana budi kuwa na nguvu za kutosha ikiwa hata kujitoa muhanga.

## Marejeo 
## Viungo vya Nje 
* Yamagato fellowship Kensei documentary 

Jamii:Wahusika wa Heroes
Mbanjambegu

**Wabanjambegu** (kutoka Kiing.: seedcracker) ni ndege wadogo wa jenasi *Pyrenestes* katika familia Estrildidae ambao wanatokea Afrika tu. Ndege hawa ni baina ya wakubwa kabisa wa familia hii na wana domo mfupi na nene sana. Wanafanana na madomobuluu lakini domo lao ni jeusi. Kichwa, kidari na mkia ni nyekundu na tumbo na mabawa ni nyeusi, kahawia au zaituni kijani. Hula mbegu hasa na wadudu pia, hususa makinda. Tago lao ni tufe la manyasi au matete lenye mwingilio kwa kando. Jike huyataga mayai 3-4.

## Spishi
* *Pyrenestes minor*, Mbanjambegu Mdogo (Lesser Seedcracker)
* *Pyrenestes ostrinus*, Mbanjambegu Tumbo-jeusi (Black-bellied Seedcracker)
* *Pyrenestes sanguineus*, Mbanjambegu Tumbo-kahawia (Crimson Seedcracker)

Jamii:Shomoro na jamaa
Domobuluu

**Madomobuluu** (kutoka Kiing.: bluebill) ni ndege wadogo wa jenasi *Spermophaga* katika familia Estrildidae ambao wanatokea Afrika tu. Ndege hawa ni baina ya wakubwa kabisa wa familia hii na wana domo fupi na nene sana. Wanafanana na wabanjambegu lakini domo lao ni buluu lenye ncha nyekundu. Kidari ni chekundu, mabawa na mkia ni nyeusi au kahawia na tumbo ni jeusi au kahawia lenye madoa meupe. Hula mbegu hasa na wadudu pia, hususa makinda. Tago lao ni tufe la manyasi, nyuzinyuzi na vigoga lenye mwingilio kwa kando. Jike huyataga mayai 3-4.

## Spishi
* *Spermophaga haematina*, Domobuluu Magharibi (Western Bluebill)
* *Spermophaga poliogenys*, Domobuluu wa Grant (Grant's Bluebill)
* *Spermophaga ruficapilla*, Domobuluu Kichwa-chekundu (Red-headed Bluebill)

## Picha

Western Bluebill m - Gambia (32528245061).jpg|Domobuluu magharibi

Jamii:Shomoro na jamaa
Mwili

[thumb|[Mchoro wa Leonardo da Vinci (1492).]]
[thumb|Mchoro wa mwanzo wa [karne ya 19.]]
**Mwili** ni kile kinachofanya binadamu aonekane na kuishi katika ulimwengu, kwa kufanana na wanyama ambao pia wana mwili. 

Tofauti kubwa iliyopo kati ya viumbehai hao, yaani mtu na mnyama, upande wa uwezo wa akili na utendaji pengine inaelezwa na dini, falsafa n.k. kwa kudai uwepo wa roho pia katika umbile la binadamu.

Mwili wa binadamu unaundwa na kiwiliwili pamoja na viungo kwa mfano kichwa, shingo, kifua, mikono mgongo na miguu. Mwili una mifupa 206 ingawa binadamu anapozaliwa huwa na mifupa 270 ambayo baadaye huungana .  

Umbo lake linategemea urithi lakini pia maisha ya mtu yalivyo. Urefu unategemea mambo mbalimbali, kama vile jinsia, kwa maana kwa kawaida wanaume ni warefu kuliko wanawake. 

Kabla ya kufikia utu uzima, mwili unaundwa na seli bilioni 100.000. 

Baada ya kufa, mwili wa binadamu unaitwa maiti, wakati ule wa mnyama unaitwa mzoga.

Elimu ya mwili huitwa anatomia.

## Marejeo 
Jamii:Mwili
Jamii:Falsafa
Jamii:Dini
Tunguridi

**Tunguridi** ni ndege wadogo wa jenasi *Pytilia* katika familia Estrildidae ambao wanatokea Afrika tu. Wanafana na mishigi na wana rangi mbalimbali kama nyekundu, machungwa, njano na/au kijani. Hula mbegu hasa lakini wadudu pia, hususa makinda. Tago lao ni tufe la manyasi lenye mwingilio kwa kando. Jike huyataga mayai 3-4.

## Spishi
* *Pytilia afra*, Tunguridi Mabawa-machungwa (Orange-winged Pytilia)
* *Pytilia hypogrammica*, Tunguridi Mabawa-njano (Red-faced or Yellow-winged Pytilia)
* *Pytilia lineata*, Tunguridi Domo-jekundu (Red-billed Pytilia)
* *Pytilia melba*, Tunguridi Mabawa-kijani (Green-winged Pytilia au Melba Finch)
* *Pytilia phoenicoptera*, Tunguridi Mabawa-mekundu (Red-winged Pytilia)

## Picha

Rotmaskenastrild (Pytilia hypogrammica).JPG|Tunguridi mabawa-njano

Jamii:Shomoro na jamaa
Beida

thumb|Mahali pa Al Bayda katika ramani ya Libya
thumb|Msongamano wa magari katika Al Bayda
**Al Bayda** au **Beida** (kwa Kiarabu البيضاء *)* ni mji mkubwa wa nne nchini Libya na mji mkubwa wa pili katika sehemu ya mashariki baada ya Benghazi. Mwaka 2020 ilikuwa na wakazi 250,000.

## Historia
Mji huo ulianzishwa kama mji wa Kigiriki miaka 2000 iliyopita.

Jina la kisasa limetokea katika karne ya 19 wakati wa harakati ya Wasenussi waliojenga chuo kikubwa *(zawiyya)* kwenye mlima juu ya mji; kutokana na rangi yake nyeupe mji wote ulianza kuitwa "Zawiyya al-baida" na hatimaye "Al-Baida" pekee.

Ilikuwa makao makuu ya serikali wakati wa Ufalme wa Libya hadi mwaka 1969.

## Tazama pia
* Orodha ya miji ya Libya

## Marejeo 
## Viungo vya nje
Jamii:Miji ya Libya
Köping

thumb|350px|
thumb|250px|
**Köping** ni mji na manispaa nchini Uswidi. Kuna wakazi 17 358 (mwaka 2005). 

## Jiografia 
Eneo lake ni 11.85 km². 

Picha:Kopingtrainstation06280011.jpg|*Kituo cha gari*
Picha:Church in Köping in Sweden.JPG|*Kanisa la Köping*

## Viungo vya nje 
* www.koping.se 

Jamii:Miji ya Uswidi
Härnösand

thumb|350px|Härnösand
thumb|250px|
**Härnösand** ni mji na manispaa nchini Uswidi. Kuna wakazi 18 003 (mwaka 2005). 

## Jiografia 
Eneo lake ni 10.90 km². 

Picha:Härnösand järnvägsstation 20050525.JPG|*Kituo cha gari katika Härnösand*
Picha:Härnösand Tingshuset.jpg|*Tingshuset* (korti)

## Viungo vya nje 
* www.harnosand.se

Jamii:Miji ya Uswidi
Höganäs

thumb|350px| Bandari ya Höganäs
thumb|250px|
**Höganäs** ni mji na manispaa nchini Uswidi. Kuna wakazi 13 550 (mwaka 2005). 

## Jiografia 
Eneo lake ni 8.81 km². 

Picha:Höganäs Jefast ny redigerad-1.jpg|Höganäs
Picha:Höganäs kyrka.jpg|*Kanisa la Höganäs*

## Viungo vya nje 
* www.hoganas.se

Jamii:Miji ya Uswidi
Enon

**Enon** – John Schmersal, Toko Yasuda  – walikuwa bendi ya muziki wa rock kutoka New York katika Marekani.

## Muziki 
### Albamu 
* 1998 *Long Play*
* 1999 *Believo!*
* 2002 *High Society*
* 2003 *Hocus Pocus*
* 2004 *Onhold*
* 2005 *Lost Marbles and Exploded Evidence* (+DVD)
* 2007 *Grass Geysers...Carbon Clouds*

### 7" 
* 1998 „Fly South“
* 1999 „Motor Cross“
* 2001 „Listen (While You Talk)“
* 2001 „Marbles Explode“
* 2001 „The Nightmare Of Atomic Men“
* 2002 „Enon [Self-Titled]“
* 2002 „Drowning Appointment“
* 2003 „In This City“
* 2003 „Evidence“
* 2003 „Because Of You“
* 2003 „Starcastic“

## Masomo zaidi 
* Allmusic.com Enon Bio

## Viungo vya nje 
* www.enon.tv

Jamii:Muziki wa rock
Mataifa ya ushirikiano

**Mataifa ya ushirikiano** *(kwa Kiing.: Allied powers, Allies of WW II)* ni jina la kutaja mataifa yaliyoungana dhidi ya Ujerumani na nchi zilizoshikamana nayo hasa wakati wa Vita Kuu ya Pili ya Dunia na pia wakati wa Vita Kuu ya Kwanza ya Dunia.

Ujerumani ilishambulia Polandi tarehe 1 Septemba 1939. Ufaransa na Uingereza ziliwahi kutia saini mikataba ya ulinzi pamoja na Polandi, hivyo zilitangaza hali ya vita dhidi ya Ujerumani. Kanada, Australia, New Zealand na Afrika Kusini zilizokuwa nchi huru ndani ya British Commonwealth zilifuata kutangaza vita dhidi ya Ujerumani katika siku za kwanza za Septemba 1939.

Ufaransa na Uingereza zilikuwa na makoloni yao, hivyo sehemu kubwa ya eneo la dunia lilijumlishwa tayari katika juhudi za mataifa ya ushirikiano. Ni hasa Uhindi wa Kiingereza (Uhindi, Pakistan na Bangla Desh leo) iliyochangia mali na watu wengi katika vita. Maaskari Waafrika kutoka majeshi ya kikoloni waliungwa pia na juhudi hizi.

Baada ya mashambulio ya Ujerumani dhidi ya Denmark, Norwei, Ubelgiji na Uholanzi nchi hizo zilitazamwa kama sehemu ya mataifa ya ushirikiano hata kama yalitekwa na kutawaliwa na Ujerumani.

Mwaka 1941 uliona vita ya Ujerumani na Italia dhidi ya Umoja wa Kisovyeti (Urusi) na nchi za Ulaya kusini-mashariki kama Ugiriki na Yugoslavia. Marekani ilikuwa bado nje ya vita lakini serikali yake ilikuwa inatoa tayari misaada mingi kwa Uingereza.

Mwezi wa Novemba 1941 viongozi wa nchi kubwa Franklin D. Roosevelt (Marekani), Winston Churchill (Ufalme wa Maungano- Uingereza) na Stalin (Umoja wa Kisovyeti - Urusi) walikutana mjini Teheran (Uajemi) wakajadili ushirikiano wao na mipango ya vita.

Tarehe 7 Desemba 1941 Japan ilishambulia bandari ya Kimarekani ya Pearl Harbour, Hawaii. Ujerumani ilitangaza hali ya vita dhidi ya Marekani. Tangu hapo nchi nyingi za Amerika yote zilijiunga na mataifa ya ushirikiano. Mwisho wa vita nchi zote za dunia isipokuwa Hispania, Ureno, Uswidi, Uswisi, Eire, Afghanistan na Tibet zilijiunga na mataifa ya ushirikiano dhidi ya Ujerumani, Japani, Hungaria na Bulgaria. Italia ilikuwa imejitenga tayari na Ujerumani mwaka 1943  isipokuwa sehemu kubwa ilikuwa bado chini ya utawala wa jeshi la Ujerumani.

Ushirikiano huo ulikuwa chanzo cha Umoja wa Mataifa ulioundwa mwaka 1945 mara baada ya mwisho wa vita.
Pearl Harbor

thumb|right||250px|Mahali pa Pearl Harbor kwenye funguvisiwa ya Hawaii

**Pearl Harbor** ''(Kiing. "bandari ya lulu"; Kihawaii: Pu'uloa)'' ni bandari ya kijeshi ya Marekani kwenye kisiwa cha Oahu katika jimbo la visiwani la Hawaii (Marekani). 

Kituo hiki cha kijeshi kipo ndani ya kidaka iliyo bandari asilia ambako meli na manowari zinakaa salama wakati wa dhoruba. Katikati ya kidaka kuna kisiwa kinachoitwa Ford Island ambayo ni kitovu cha kituo cha kijeshi. Tangu Marekani kutwaa Hawaii na vita ya Marekani dhidi Hispania mwaka 1898 bandari hii ilikuwa makao makuu ya kundi la manowari za Marekani katika Bahari Pasifiki.

Pearl Harbor ilikuwa maarufu kutokana na mashambulizi ya ghafla ya Japani dhidi ya manowari za Marekani yaliyotokea hapa tar. 7 Desemba 1941. Hatua hii ilisababisha Marekani kuingia katika Vita Kuu ya Pili ya Dunia na kujiunga rasmi na mataifa ya ushirikiano.

Katika siku kabla ya 7 Desemba wanamaji wa Japani walifaulu kukaribia funguvisiwa na kundi la manowari pamoja na manowari ndege 6. Eropleni 350 kutoka manowari ndege hizi zilishambulia kituo cha Pearl Harbor katika masaa ya mapema ya 7 Desemba zikafaulu kuzamisha manowari 9 na kuleta uharibifu mkubwa kwa manowari 21 nyingine, tatu kati hizi hazikuweza kutengenezwa tena. Wamarekani 2350 waliuawa. Pia ndege nyingi za kijeshi za kimarekani ziliangamizwa.

Shabaha ya shambulio la Japani ilikuwa kuharibu uwezo wa manowari za Marekani kuingilia katika upanuzi wa mamlaka ya Japani katika Pasifiki hasa kwenye maeneo chini ya utawala wa Uingereza, Uholanzi, Ufaransa na China. Lakini shambulio halikugusa kituo cha nyambizi, akiba za fueli, karahana za kijeshi na ofisi za viongozi vya jeshi. Pia manowari ndege zilizokuwa sehemu ya kundi ya Pearl Harbor hazikuharibiwa kwa sababu zote tatu hazikuwepo Hawaii wakati wa shambulio.

Kwa hiyo uwezo wa Pearl Harbor kuhudumia kundi la manowari haukuharibiwa na baadaye Marekani ilitumia kituo hiki pamoja na visiwa vya Hawaii kama msingi wa vita yake dhidi Japani. 

## Viungo vya Nje 
* WW2DB: Attack on Pearl Harbor
Hiro Nakamura

ni jina kutaja uhusikai wa tamthilia ya *Heroes* inayorushwa hewani na televisheni ya NBC. Muhusika huyu na uwezo wa kuchezea wakati. Hii ina maana ya kwamba Hiro ana uwezo wa kubadili mtiririko wa muda. Awali, uwezo wake ulimruhusu aweze kwenda mahali popote atakapo, kusimamisha wakati, au kusafiri kupitia wakati, lakini matukio ya hivi karibuni ya mfululizo yamezuia kupata nguvu zake kama awali. Uhusika huu umechezwa na mwigizaji filamu wa Kijapani-Kiamerika Masi Oka.

Kulingana na kitabu cha vichekesho cha mtandao kupitia NBC.com, Hiro amepatiwa jina baada ya Hiroshima, hivyo basi daima familia itakumbuka shambulio la bomu la atomiki la Hiroshima na Nagasaki. Tim Kring amenukuliwa akisema, "Si kama bahati kumwita jina la Hiro... hakika yu katika safari ya kishujaa." Mwenzake katika safari ya kishujaa ni Ando.

## Marejeo 
Jamii:Wahusika wa Heroes